Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 4. Pravilnika o radu (broj:926/26), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-197/22., VD Direktor Prim.dr.Emir Smailbegović,spec.ginekolog i akušer, raspisuje:

**O G L A S**

za prijem u radni odnos

***I RADNO MJESTO***

1. Doktor medicine u Službi porodične medicine...............................................2 izvršioca

na određeno vrijeme u trajanju 6 mjeseci

1. Tehnučki sekretar ...........................................................................................1 izvršilac

na određeno vrijeme u trajanju 6 mjeseci

1. Diplomirani edukator-rehabilitator.................................................................1 izvršilac na određeno vrijeme u trajanju tri mjeseca
2. Medicinski tehničar u Službi porodične medicine..........................................1 izvršilac na određeno vrijeme u trajanju 3 mjeseca
3. Nk radik na poslovima spremačice................................................................ 2 izvršioca na određeno vrijeme u trajanju 3 mjeseca

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

*Za radno mjesto pod rednim brojem 1. :*

* Završen Medicinski fakultet
* Položen stručni ispit u zvanju doktor medicine
* Posjedovanje Licence za samostalan rad u zvanju doktor medicine
* Radno iskustvo na poslovima doktora medicine nakon položenog stručnog ispita u trajanju 1 godinu

*Za radno mjesto pod rednim brojem 2.:*

* završen prvi ciklus VSS društvenog smjera
* jedna godina radnog iskustva na poslovima iz djelokruga rada tehničkog sekretara, odnosno kancelarijskog poslovanja

*Za radno mjesto pod rednim brojem 3.:*

* Završen edukacijsko-rehabilitacijski fakultet VSS prvi ciklus ili VŠS VI stepen
* Jedna godina radnog iskustva na poslovima u zvanju dipl edukatora-rehabilitatora a koji su isti ili slični poslovima i radnim zadacima u Domu zdravlja.
* *Za radno mjesto pod rednim brojem 4.:*
* Završena medicinska škola opći smjer
* Položen stručni ispit u zvanju medicinska sestra/tehničar
* Posjedovanje Licence za samostalan rad u stečenom zvanju

*Za radno mjesto pod rednim brojem 5.:*

* Završena osnovna škola

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. Diploma o stečenom obrazovanju (svi kandidati),
2. Uvjerenje o položenom stručnom ispitu (za radno mjesto pod 1. i 4.)
3. Licenca za samostalan rad (za radno mjesto pod 1. i 4.)
4. Potvrdu o radnom iskustvu (za radno mjesto pod rednim brojem 1., 2. i 3.)
5. Izvod iz matične knjige rođenih (svi kandidati),
6. Uvjerenje o državljanstvu (svi kandidati)
7. CV - biografija (svi kandidati)

Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

**Prijava** obavezno treba sadržavati sljedeće elemente: ime i prezime kandidata, adresa, radno mjesto na koje se prijavljuje kandidat, spisak dokumenata koji se prilaže uz prijavu i potpis kandidata.

Sva potrebna dokumentacija dostavlja se u ***originalu*** ili ***ovjerena kopija*** (dokumenta se ne vraćaju).

**Uz prijavu obavezno dostaviti kratku biografiju /CV/** kao i lične podatke te tačnu kontakt adresu, kontakt telefon i e-mail adresu a tačnost ovih podataka kandidat potvrđuje svojim potpisom i za iste odgovara krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

Postupak izbora kandidata zasniva se na razmatranju dostavljene dokumentacije i održanom pismenom i usmenom ispitu sa svakim kandidatom, za radna mjesta pod rednim brojem od 1. do 4.

Postupak izbora kandidata za radno mjesto pod rednim brojem 5. zasniva se na intervju sa svakim kandidatom.

Obavijest o terminima testiranja i intervjua za kandidate pod rednim brojem 1. do 4. dostaviće se putem e-maila, a za kandidate pod rednim brojem 5. putem telefona.

***V OPIS POSLOVA I OSNOVNA PLAĆA***

**V1.**  *doktor medicine u Službi porodične medicine*:

Osnovna plaća: 1900,00KM

Kratak opis poslova:

*Obavlja poslove porodičnog doktora u skladu sa Standardima i normativima u zdravstvu*: obavlja ljekarske preglede osiguranika i drugih lica, na osnovu utvrđene dijagnoze propisuje optimalnu terapiju za liječenje bolesti, prati rezultate liječenja bolesnika, obavlja sistematske preglede djece prilikom upisa u predškolske i školske ustanove, vrši zdravstvene usluge male hirurgije u skladu sa svojim stručnim sposobnostima i normativima suvremene medicine,nadzire, dijagnosticira i prati tok trudnoće kao i nadzor nad porodiljom i novorođenčetom,sprovodi mjere imunizacije utvrđene zakonom i drugim propisima prema kalendaru za redovne vakcinacije i vakcinacije po ukazanoj potrebi,vrši stručni nadzor nad radom medicinskog osoblja u timu porodične medicine i druge poslove iz nadležnosti porodičnog doktora

**V2**.*Tehnički sekretar*

Osnovna plaća: 1207,00KM

Kratak opis poslova:

Priprema i pisanje projektnih prijedloga za domaće i međunarodne donatorske organizacije i institucije, Učestvuje u pripremi i pisanju periodičnih izvještaja o radu Ustanove, Pisanje zvaničnih saopćenja za javnost i redovno ažuriranje službene web stranice,Vođenje zapisnika na svim sastancima uprave, stručnim sastancima i drugim sastancima, primanje stranaka koje se obraćaju direktoru, vođenje protokola o prijemu eksterne pošte i internih dostavnih knjiga, Slanje i prijem pošte i druge poslove iz oblasti kancelarijskog poslovanja

**V3***Dipl.edukator-rehabilitator*:

Osnovna plaća: 1270,00KM

Kratak opis poslova:

Vrši prevenciju,rano otkrivanje i evidentiranje, dijagnostiku i tretman djece s intelektualnim teškoćama, motoričkim poremećajima i hroničnim bolestima i oštećenjem vida, primjenjuje vještine u smislu aplikacije stečenih saznanja u unapređenju svih područja razvoja djece s intelektualnim teškoćama, motoričkim poremećajima i hroničnim bolestima i oštećenjem vida; Planira i provodi specijalizirane edukacijsko-rehabilitacijske programe psihomotorne reedukacije sa djecom sa višestrukim smetnjama, poremećajima iz autističkog spektra i poremećajima verbalne i neverbalne komunikacije; Analizira društveni položaj i ostvarivanje prava djece s intelektualnim teškoćama, motoričkim poremećajima i hroničnim bolestima i oštećenjem vida; Provodi primjenu adaptiranih rehabilitacijskih tehnologija u edukaciji i rehabilitaciji; Vrši obuku o načinu korištenja specijalnih pomagala; Obavlja i druge poslove koji po prirodi spadaju u ovu grupu poslova;

**V4** *Medicinski tehničar u Službi porodične medicine*

Osnovna plaća: 1017,00KM

Kratak opis poslova:

Vrši prijem pacijenata i pregled ispravnosti zdravstvene knjižice, poslove trijaže, odgovara na telefonske pozive – uređuje termine zakazivanja (daje savjete),uzima sestrinsku anamnezu i evidentira tegobe, evidentirajući sve informacije u karton pacijenta, radi EKG, labo nalaze, kao i druge nalaze prema mogućnosti, vrši neposrednu primjenu ampuliranih lijekova,vrši stručnu primarnu i sekundarnu obradu rana, ispiranje ušiju, klistiranje i kateteriziranje, i dr iz nadležnosti porodične sestre.

**V5** *NK radnik*

Osnovna plaća: 508,00

Kratak opis poslova:

Vrši pripreme za održavanje prostorija koje su joj određene (pribavljanje pribora, metle, četke, kante za vodu, deterdženta i drugo), Vrši čišćenje podova, radnih površina, mokrog čvora i dr. radnih prostorija dva puta dnevno, iznosi otpatke smeća na odgovarajuće mjesto iz prostorija i čisti vanjski prostor ispred ulaza, čišćenje prozorskih stakala i druge stolarije, Prikuplja prljav veš i odvozi ga na pranje u vešeraj, trebuje i donosi čisti veš, kao i druge poslove iz domena higijeničarskih poslova. U toku rada može biti raspoređena i na druge odgovarajuće poslove u zvanju NK radnika (radnica u vešeraju, pralja laboratorijskog posuđa i slični poslovi).

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (navesti koje) – ne otvaraj – otvara Komisija” na adresu: JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

**Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

v.d. D I R E K T O R

Prim.dr.Emir Smailbegović

spec.ginekolog i akušer